b"\n_START_ARTICLE_\nDaij\xc5\x8d-kan\n_START_PARAGRAPH_\nEl Daij\xc5\x8d-kan (\xe5\xa4\xaa \xe6\x94\xbf \xe5\xae\x98) o Departament d'Estat va ser el departament encarregat dels assumptes administratius al Jap\xc3\xb3 durant l'era Heian i breument durant la Constituci\xc3\xb3 de Meiji. Va ser creat pel Codi Taiho el 701, i va ser creat com una contrapart del Jingi-kan o Departament de Culte, que era encarregat dels temples i rituals shinto. El daij\xc5\x8d-kan va ser encap\xc3\xa7alat pel Gran Consell d'Estat i el Daij\xc5\x8d Daijin (\xe5\xa4\xaa \xe6\x94\xbf \xe5\xa4\xa7\xe8\x87\xa3, Canceller del Regne)._NEWLINE_El Departament va perdre poder de manera gradual durant els segles X i XI, pel fet que el clan Fujiwara, que tenia els c\xc3\xa0rrecs de regents Imperials, van comen\xc3\xa7ar a acaparar el Daij\xc5\x8d-kan i era com\xc3\xba que el Regent tamb\xc3\xa9 tenia el lloc de Canceller o Ministre de la Dreta o ambd\xc3\xb3s. Al segle XII, el Consell no tenia poders, encara que no se sap quan el sistema va ser desmantellat. El departament va ressorgir sota la constituci\xc3\xb3 Meiji amb l'asginaci\xc3\xb3 de Sanja Sanetomi el 1871, abans de ser completament abolit el 1885."